(ສພຊ) ກອງປະຊຸມສະໄໝວິສາມັນຂອງຄະນະປະຈໍາສະພາ ແຫ່ງຊາດ (ຄປຈສພຊ) ຈັດຂຶ້ນໃນວັນພະຫັດທີ 2 ມີນາ 2017 ໂດຍການເປັນ ປະທານຂອງທ່ານ ນາງ ປານີ ຢາທໍ່ຕູ້ ປະທານ ຄະນະປະຈຳສະພາແຫ່ງ ຊາດ, ມີບັນດາ ທ່ານຮອງປະທານ ແລະກໍາມະການຄະນະປະຈໍາສະພາ ແຫ່ງຊາດ ພ້ອມດ້ວຍພາກສ່ວນທີ່ກ່ຽວຂ້ອງເຂົ້າຮ່ວມ.
ກອງປະຊຸມໄດ້ຮັບຟັງລາຍງານຜົນການຮຽບຮຽງກົດໝາຍ 4 ສະບັບ ປັບປຸງຄື: ກົດໝາຍວ່າດ້ວຍສະພາແຫ່ງຊາດ, ກົດໝາຍວ່າດ້ວຍ ສະພາປະຊາຊົນຂັ້ນແຂວງ, ກົດໝາຍວ່າດ້ວຍການແກ້ໄຂຄໍາຮ້ອງທຸກ, ແລະກົດໝາຍ ວ່າດ້ວຍ ການຕິດຕາມກວດກາຂອງສະພາແຫ່ງຊາດ ແລະສະພາປະຊາຊົນຂັ້ນແຂວງ; ຜົນສໍາເລັດກອງປະຊຸມ ສະພາປະຊາຊົນຂັ້ນແຂວງ (ສພຂ) ພ້ອມທັງປະກອບຄໍາເຫັນກ່ຽວ ກັບຜົນການ ຊີ້ນໍາການ ຮ່າງມະຕິຂອງ ສພຂ ໃນວາລະການດໍາເນີນ ກອງປະຊຸມສະໄໝສາມັນເທື່ອທີ 2.
(ສົມນຶກ ແກ້ວໄຊຍະຈັກ)